****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ** |  |
| **ΣΧΟΛΗ ΕΠΙΣΤΗΜΩΝ ΥΓΕΙΑΣ**  **ΤΜΗΜΑ ΕΠΙΣΤΗΜΗΣ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ** |  |

**ΑΝΑΚΟΙΝΩΣΗ**

**ΕΝΑΡΞΗ ΔΗΛΩΣΗΣ ΜΑΘΗΜΑΤΩΝ ΕΑΡΙΝΟΥ ΕΞΑΜΗΝΟΥ ΑΚΑΔ. ΕΤΟΥΣ 2021-2022**

**Από το Σάββατο 26.02.2022 έως και την Κυριακή 13.03.2022** καλούνται όλοι οι φοιτητές και φοιτήτριες να δηλώσουν τα μαθήματα (υποχρεωτικά και επιλογής) μέσω της Ηλεκτρονικής Γραμματείας <https://e-secretary.uop.gr/UniStudent/login.asp> με χρήση των κωδικών πρόσβασης που κατέχουν.

Επισημαίνουμε τα εξής:

α) Οι φοιτητές/φοιτήτριες έχουν δικαίωμα να δηλώσουν μαθήματα μόνον του τρέχοντος εξαμήνου (2ου, 4ου ή 6ου ) που διανύουν καθώς και οφειλόμενα μαθήματα παλαιότερων εξαμήνων αρκεί αυτά να προσφέρονται σε εαρινό εξάμηνο σύμφωνα με το Πρόγραμμα Σπουδών. Δεν δικαιούνται να δηλώσουν μάθημα εξαμήνου ανώτερου του εξαμήνου φοίτησης.

β) Επειδή το μάθημα «Πληροφορική» δεν προσφέρθηκε στο 1ο εξάμηνο, καλούνται **όλοι οι πρωτοετείς φοιτητές** καθώς και όσοι το οφείλουν να το δηλώσουν στο τρέχον εξάμηνο.

γ) Όσοι φοιτητές/φοιτήτριες εκ παραδρομής δεν δήλωσαν στο 1ο εξάμηνο το μάθημα «Εισαγωγή στην Επιστήμη των Τροφίμων», καλούνται να το δηλώσουν στο τρέχον εξάμηνο.

δ) Επειδή το μάθημα «Διαχείριση Μονάδων Διατροφής» δεν προσφέρθηκε στο 5ο εξάμηνο και θα διδαχθεί στο 6ο , καλούνται **όλοι οι φοιτητές/φοιτήτριες 3ου έτους** (ανεξάρτητα εάν το είχαν δηλώσει στο 5ο ή όχι) να το δηλώσουν στο τρέχον εξάμηνο.

ε) Οι φοιτητές/φοιτήτριες του 6ου εξαμήνου καλούνται να επιλέξουν 1 από τα 3 ακόλουθα προσφερόμενα μαθήματα επιλογής: «Διατροφή και Πρόληψη» ή «Πολιτισμικές Διατροφικές Συνήθειες» ή «Νομοθεσία Τροφίμων και Ποτών». Ο αριθμός των φοιτητών θα επιμεριστεί ισόποσα στα τρία μαθήματα.

στ) Οι φοιτητές/φοιτήτριες του 4ου  και 6ου εξαμήνου θα πρέπει να δηλώσουν και τα δύο μαθήματα επιλογής/υποχρεωτικά.

**Η δήλωση μαθημάτων γίνεται με ατομική ευθύνη του φοιτητή, αποκλειστικά και μόνο ηλεκτρονικά και εντός της προθεσμίας που έχει οριστεί. Εντός της ανωτέρω προθεσμίας, θα μπορεί ο φοιτητής να κάνει οποιαδήποτε συμπληρωματική ή διορθωτική δήλωση επιθυμεί.**

**Αμέσως μετά το πέρας της ανωτέρω προθεσμίας, συστήνουμε όλοι οι φοιτητές να διενεργήσουν έλεγχο της δήλωσής τους και σε περίπτωση που διαπιστώσουν λάθος ή παράλειψη να επικοινωνήσουν έγκαιρα με τη Γραμματεία.**

**Μετά τη δήλωση των μαθημάτων στην Ηλεκτρονική Γραμματεία, οι φοιτητές/φοιτήτριες καλούνται να εγγραφούν στα μαθήματα και στο eclass** [**https://eclass.uop.gr/**](https://eclass.uop.gr/) **προκειμένου**

**να έχουν πρόσβαση σε σημειώσεις και ανακοινώσεις που αναρτώνται από τους διδάσκοντες.**

Καλαμάτα, 22/02/2022

Εκ της Γραμματείας του Τμήματος